Diari Oficial de la Generalitat Valenciana


Sumari del DOGV 6418, del 16-12-2010 (2010/12791)

Notificació de la sentència i interlocutòria d'aclariment dictades en el judici de separació contenciosa número 277/2006.
-------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12462


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència i interlocutòria d'aclariment dictades en el judici de separació contenciosa número 277/2006. [2010/12811]  
Separació contenciosa 000277/2006  
Part demandant: Juana Mota Lozano.  
Part demandada: Vasile Sorín Florea.  
Sobre: -  
En el judici a què es fa referència s'ha dictat la sentència i la interlocutòria d'aclariment que té la dispositiva i la part dispositiva, respectivament, que literalment són com segueix:  
«Dispositiva  
Estime la demanda formulada i declare la separació dels cònjuges Juana Mota Lázaro i Vasile Sorín Florea amb les mesures següents:  
La guarda i custòdia del menor s'atribueix a la demandant, i la pàtria potestat serà compartida.  
S'atribueix a l'esposa i al fill l'ús i gaudi de l'habitatge conjugal situat a Paterna, al carrer d'Alcàsser, número 19, porta 14, així com del parament domèstic.  
S'estableix un règim de visites i comunicació consistent en els diumenges alterns durant un període de temps de tres hores (ço és, des de les 10.00 hores fins a les 13.00 hores o des de les 17.00 hores fins a les 20.00 hores) que es portarà a terme en el punt de trobada.  
Es fixa la pensió alimentària del fill en la quantitat de 300 euros mensuals, en 12 mensualitats a l'any i dins dels primers cinc dies de cada mes. Aquesta quantitat s'actualitzarà amb efectes d'1 de gener de cada any, d'acord amb la variació de les retribucions fixes del pagament obligat, o si no n'hi ha, d'acord amb la variació de l'índex general de preus al consum que establisca l'Institut Nacional d'Estadística o organisme que el substituïsca.  
Respecte de les despeses mèdiques de caràcter extraordinari que no estiguen cobertes per la Seguretat Social, seran pagades pels dos progenitors a mitges.  
Una vegada siga ferma aquesta sentència, contra la qual es pot interposar un recurs d'apel·lació que es prepararà davant d'aquest Jutjat per a l'òrgan superior, dins del termini de cinc dies, conforme determina l'article 457 de la Llei d'Enjudiciament Civil, comuniqueu-ho al registre civil on consta inscrit el matrimoni.   
No pertoca fer cap imposició expressa de costes.  
Aquesta és la meua sentència, que jutjant en aquesta instància pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que la subscriu, que es trobava, en el dia de la data, amb assistència meua, celebrant audiència pública. En done fe.  
Part dispositiva  
S'esmena l'errada que s'ha advertit en la sentència de data 5 de novembre de 2007, que consisteix en el cognom de l'actora, en els termes següents: ha de dir Lozano.  
Aquesta interlocutòria és ferma i contra la qual no es pot interposar cap recurs, sense perjudici del procedent contra la resolució original que ja es va indicar en notificar-s'hi. Però, el termini per a interposar-lo començarà a comptar des de l'endemà de la notificació d'aquesta interlocutòria (article 215.4 LECn).  
Ho disposa i firma el jutge. En done fe. Firma del jutge. Firma del secretari».  
Atés que es desconeix el domicili o la residència actuals de la part demandada, mitjançant la provisió d'11 de novembre de 2010, el jutge, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència.  
Paterna, 11 de novembre de 2010.- La secretària judicial: María Macías Sánchez.